Държавен вестник, бр. 57, 2015 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  57
(3) Регистрация на физическо лице се из­
вършва с валиден квалифициран електронен 
подпис, съдържащ единен граждански номер/
личен номер на чужденец и трите имена на 
лицето.
(4) Регистрация на едноличен търговец 
се извършва с валиден квалифициран елек­
тронен подпис, съдържащ ЕИК по Закона за 
търговския регистър/ЕИК по БУЛСТАТ и 
наименование на едноличния търговец или 
единен граждански номер/личен номер на 
чужденец и трите имена на лицето.
Чл. 19. (1) Лице, задължено да представя 
документите по тази наредба, може да упъл­
номощи друго лице, което притежава квали­
фициран електронен подпис, да представя по 
електронен път документите по чл. 14, ал. 1 
от негово име със заявление по образец съ­
гласно приложение № 13. Упълномощеното 
лице представя заявлението в електронен вид 
с квалифициран електронен подпис чрез уеб 
приложението в интернет страницата на НОИ. 
Упълномощителят подписва и подпечатва 
заявлението и го представя лично или чрез 
упълномощено за целта лице в съответното 
ТП на НОИ на хартиен носител в срок до 3 
работни дни от упълномощаването. 
(2) При оттегляне на упълномощаването 
лицето, задължено да представя документите 
по тази наредба, представя в съответното ТП 
на НОИ ново заявление по образец съгласно 
приложение № 13 не по-късно от 3 работни 
дни преди датата на оттеглянето.
(3) Заявление по ал. 1 не се представя от 
членовете на осигурителни каси.
Чл. 20. (1) Осигурителите/дружествата, 
чрез които се осигуряват съдружниците в 
търговски дружества, собствениците на ЕООД 
и физическите лица – членове на неперсо­
нифицирани дружества, техните клонове и 
поделения, осигурителните каси и самооси­
гуряващите се лица могат да коригират пода­
дените с документите по чл. 14, ал. 1 данни, 
като представят удостоверение с коректните 
данни и попълнен код за корекция. С код за 
корекция не се коригират следните данни:
1. в удостоверение по образец съгласно 
приложение № 9 – номер на болничен лист, 
единен граждански номер/личен номер на 
чужденец/служебен номер, издаден от Наци­
оналната агенция за приходите, на лицето, за 
което се отнасят данните и ЕИК по Закона 
за търговския регистър/ЕИК по БУЛСТАТ; 
2. в удостоверения по образец съгласно 
приложения № 10 и 11 – единен граждански 
номер/личен номер на чужденец/служебен 
номер, издаден от Националната агенция за 
приходите, на лицето, за което се отнасят дан­
ните, ЕИК по Закона за търговския регистър/
ЕИК по БУЛСТАТ, начална дата за изплащане, 
вид и основание на обезщетението, за което 
се отнасят данните в удостоверението.
(2) Осигурителите/дружествата, чрез кои­
то се осигуряват съдружниците в търговски 
дружества, собствениците на ЕООД и физиче­
ските лица – членове на неперсонифицирани 
дружества, техните клонове и поделения, 
осигурителните каси и самоосигуряващите се 
лица могат да заличават подадените с доку­
ментите по чл. 14, ал. 1 данни, като представят 
удостоверение с попълнен код за заличаване.
(3) Когато данните по ал. 1, т. 1 и 2 са 
некоректно подадени, се представя удосто­
верение с попълнен код за заличаване, след 
което се представя ново удостоверение с 
коректни данни.
(4) След приемането на документите по 
чл. 14, ал. 1 съответното удостоверение може 
да се представи само с попълнен код за ко­
рекция или с код за заличаване.
(5) Удостоверенията с код за корекция и 
заличаване се представят по реда на чл. 14. 
(6) Удостоверения за коригиране и зали­
чаване на данни, подадени с документите по 
чл. 14, ал. 1, не се представят след 30 юни 
на годината, следваща годината, за която се 
отнасят. След този срок данните, подадени 
с документите по чл. 14, ал. 1, могат да се 
коригират и заличават само с удостоверение, 
представено на хартиен или електронен носи­
тел в съответното ТП на НОИ, след дадени 
задължителни предписания по чл. 108, ал. 1, 
т. 3 КСО. 
Чл. 21. (1) След получаване на докумен­
тите по чл. 14, ал. 1 НОИ издава справка за 
приетите и върнати документи по образец 
съгласно приложение № 14. 
(2) При получаване на документите по 
електронен път на електронния адрес на 
регистрирания по реда на чл. 18 потребител, 
представил документите, се изпраща съобще­
ние с достъп до съдържанието на справката 
по ал. 1. 
(3) При получаване на документите на 
хартиен или електронен носител справката се 
издава, подписва и подпечатва от длъжност­
ното лице в съответното ТП на НОИ и се 
връчва на лицето, представило документите.
Чл. 22. (1) Не се приемат документи по 
чл. 14, ал. 1, които не съдържат данните по 
чл. 20, ал. 1, т. 1 и 2. Не се приемат и удос­
товерения с некоректно попълнени данни.
 (2) В срок до 3 работни дни от датата, на 
която е отказано приемане на документи по 
чл. 14, ал. 1, същите се представят отново след 
коректно попълване на необходимите данни. 
Чл. 23. Електронен носител, който е по­
лучен в ТП на НОИ повреден, нечетим или 
е с вируси, се връща на лицето, което го е 
представило. В срок до 3 работни дни от по­
лучаването на електронния носител лицето, 
задължено да представя документите по тази 
наредба, е длъжно да представи годен и с ко­
ректно попълнени данни електронен носител 
за негова сметка. 
Чл. 24. Осигурените лица, придобили право 
за получаване на парични обезщетения по 
чл. 1, ал. 1, т. 1, букви „а“ и „г“, за периоди­
те след приключване на производството по 
ликвидация или прекратяване на осигурителя,